Kalakutiniai grifai

gyvena tik perėjimo sezono metu
  gyvena sėsliai

Kalakutiniai grifai (Cathartes) – Naujojo pasaulio grifų (Cathartiformes) būrio, amerikinių grifų (Cathartidae) šeimos plėšriųjų paukščių gentis.


 Bendras apibūdinimas 
Tarp kalakutinių grifų priešingų lyčių lytinis dimorfizmas nepasireiškia – tai yra patinai ir patelės atrodo beveik identiškiencyclopedia.com / New World Vultures (Cathartidae)repository.si.edu / Sexual monomorphism in wing loading and wing aspect ratio in BlackVulture (Coragyps atratus) and Turkey Vulture (Cathartes aura); Gary R. Graves. PROCEEDINGS OF THE BIOLOGICAL SOCIETY OF WASHINGTON 130:239–248. | Published 1 December 2017. Jų plunksninis apdaras gana panašus, nes dominuoja tamsios plunksnos. Mažojo ir dydžiojo kalakutinių grifų plunksnos juodos, o paprastojo kalakutinio grifo plunksnos daugiausia rusvai juodos, bet sparno plasnuojamosios plunksnos sparno apačioje atrodo sidabriškai pilkos. Kalakutinių grifų galvos mažos, plikos, ryškios odos spalvos. Paprastojo kalakutinio grifo galva ryškiai raudona, o mažojo ir dydžiojo kalakutinių grifų galvos geltonos arba oranžinės spalvos. Visos rūšys turi puikiai išsivysčiusią uoslę, kas nėra dažna paukščių rūšims. Paprastasis kalakutinis grifas yra stambiausia genties rūšis, sveria iki 2,41 kg, smulkiausi – mažieji kalakutiniai grifai, sveriantys iki 1,55 kg.

Visos genties rūšys paplitusios abiejų Amerikos žemynų dažniausiai miškinguose regionuose. Plačiausiai išplytę yra paprastieji kalakutiniai grifai, kurių arealas nuo pietinės Kanados tęsiasi iki Pietų Amerikos žemyno piečiausio taško.

Kalakutiniai grifai yra monogamai. Lizdų nekrauna, o kiaušinius deda uolų atbrailose, ant žemės, medžio įduboje ar ertmėje ir panašiai. Dažniausiai deda du kiaušinius, bet dėtyje gali būti nuo 1 iki 3 kiaušinių. Visos rūšys dažniausiai minta dvėseliena, bet mažasis kalakutinis grifas pelkynuose medžioja ir gyvą grobį.

 Rūšys ir porūšiai 
Iki 1964 m. mažasis kalakutinis grifas ir didysis kalakutinis grifas buvo laikomi viena rūšimiavibase.bsc-eoc.org / Lesser Yellow-headed Vulture Cathartes burrovianus Cassin, 1845. 2021 m. pradžios duomenimis, tarptautinė ornitologų sąjunga išskiria 3 rūšis ir 8 porūšiusworldbirdnames.org / Hoatzin, New World vultures, Secretarybird, raptors, bet BirdLife International nepripažysta kaip atskirų porūšių C. a. meridionalis ir C. a. falklandicusbirdlife.org / Handbook of the Birds of the World and BirdLife International Digital Checklist of the Birds of the World: Version 5 (December 2020). Yra viena išnykusi rūšis žinoma iš kvartero periodo fosilijų:
 Cathartes aura Linnaeus, 1758 – Paprastasis kalakutinis grifas; paplitęs nuo Kanados pietinių regionų iki Pietų Amerikos žemyno pietinių pakraščių.
 C. a. meridionalis Swann, 1921; Šiaurės Amerikos žemynos vakarinė dalis.
 C. a. septentrionalis Wied-Neuwied, 1839; Šiaurės Amerikos žemynos rytinė dalis.
 C. a. aura Linnaeus, 1758; nominuotas porūšis. Paplitęs pietvakarinėje JAV (nuo pietinės Kalifornijos iki pietinio Teksaso) ir iki šiaurinės Kosta Rikos bei Didžiųjų Antilų salų.
 C. a. ruficollis Spix, 1824; pietinėje Kosta Rikoje ir Panamoje ir iki šiaurinės Argentinos ir rytinės Brazilijos.
 C. a. jota Molina, 1782; Andų kalnų regionas nuo Kolumbijos iki pietinės Argentinos.
 C. a. falklandicus Sharpe, 1873; Didžiojo vandenyno pakrančių regionai nuo Ekvadoro ir iki pietinės Čilės ir Folklando salos.
 Cathartes burrovianus Cassin, 1845 – Mažasis kalakutinis grifas; paplitęs nuo rytinės Meksikos iki šiaurinės Argentinos.
 C. b. burrovianus Cassin, 1845; pietryčių Meksikoje ir iki centrinės Kolumbijos ir šiaurės vakarų Venesuelos.
 C. b. urubutinga Pelzeln, 1861; pietryčių Kolumbija ir Gviana ir iki šiaurės rytų Argentinos ir Urugvajaus.
 Cathartes melambrotus Wetmore, 1964 – Didysis kalakutinis grifas; paplitęs Amazonijos regione.
 †Cathartes emsliei Suárez & Olson, 2020; fosilijos iš vakarinės Kubos salos vakarinės daliesbioone.org / A new fossil vulture (Cathartidae: Cathartes) from Quaternary asphalt and cave deposits in Cuba; William Suárez, Storrs L. Olson | 21 September 2020.

 Šaltiniai 

 Nuorodos 
 itis.gov / Cathartes Illiger, 1811
 archive.org / A REVISION OF THE AMERICAN VULTURES OF THE GENUS CATHARTES; By ALEXANDER WETMORE Research Associate, Smithsonian Institution
 youtube.com / Turkey Vultures and an Eagle – (Cathartes aura) (paprastieji kalakutiniai grifai ir baltagalvis jūrinis erelis)

Kategorija:Naujojo pasaulio grifai